pl pl da ca fr da pl en de da de en sv da sv de et da da da sv da en en it da da da en da sv hu en da da da da da da da da la sv da da da da da nb de da es da da de da da da da sv et sv de lb et pl de fy pl de da da da en it pl et sv da hbs_lat de en da de nl it cy en da de da da de da cs da nb da de de sv da da af da da da en nb da da da af da da da da da fr da sv sv da da af da da nl da nn en da da da de en da da da de da da nb da da da da da da sv da da da da da da da en da da en da tr da en da es da da da sv da ro da da fr da da da da da da da en da en de da pl da tl da da da da sv da da da eo sv da da fr da cs da pl eo da cs da da da da da en da da de de fr da gl af en da pl en en nl da de sv da eu da en da en da sv da nn da de de pl de sv sv sv sv da da da da sv pl en da da en da da da da da sv da da da nl pl sv da sv ca nn sv sv sv en da sv de tr pl da da da sv da da da nb sv da da da pl sk es sq en da fr da da da da en da da de en da da en da da da de da da da da da et da da da da da tr tr da da da da en en da da da fi da da kw da sv da da fi sv is sv da sv da en en de en nl sv da de da da fr da da da it ur da sv ro da da en de da de da da da de de et sv de nl de da da da da da da da fi sl da da it sv da da en da da da da da da da it en da da en da en da da da da da da en tr fi en da da da sv de da da da als da de de da da sv sv en da sv da cs da da sv da da fr da it en de da da da de da en sv de da da en hbs_lat en en da da da da da da da da da fr de da ja fy de da da da da da da da de sv da nl da en da uk sv fr sv sv sv en da sv sv da da da nl nl da da de nl da nl da da da de da da da da de en da da da da nl da fr da en da de en da da da da en da fr pt da da da de da da da nl sv sv da da da fi da fr da de da en da da nb da fr de es sv da da fr sv da da en da en da da sv fr sv da sv ilo da da fr de da fr da da es da da da da da da da da da da da da da fr sq da da da da en da da da da da da da da da da da da da da it en da fr da da nl sv en sv da en de nl af de fr nn da da da fi de da de de da da da da de ja de fr en da en sv da sv da sv pl nl da da sv sv da nn da da da da de da da tr en da da en en da da de en da da da da da da da af da da da en de en ro da da da da nb cs da da da sv da en vi nl cs sv nn da nl fi en da en da da et en en da da ms en bar en fr als sv da nl da sv sv da da da da da da da da da da de da da da da de da en da da da da da da nl da sv da de da en da en da da da nl da da da da de da en da da da da nl da da da da nl da da de da en da da da da nl da da de da en da da da nl da da da da de da en en da da da nl da da da da da da da de da en sv da da da da da da da da da da da da da da da da de da en da da sv da da da da sv da da sv da da sv da sv da da da da da da sv da da de da en da en da da it da da da da da da da en
Hvad er klokken Hr. Løve?
Kæmpe hugning - Sten saks papir
Trække muldvarpen op af jorden
Trække gulerødder op af jorden
Billedleg - Hvem er hvem
Dyrene i ZOO - Hvem er du
4 Mænd i en sofa
Abe se, abe aber efter
Tyren i det røde hav
To mand frem for en enke
Der er noget i luften
4 mand i en sofa
Hvad har jeg tygget på
Lav en af samme slags
Pakkeleg med kniv og gaffel
Sang :"Kan du gætte hvem jeg er?"
Sang :"Boller op, boller ned"
Let som en fjer. Stiv som et bræt
En elefant kommer ind på en bar
Hvad er klokken - Kondiløberne
Hvad er klokken - Indianerne
Mor jeg skal dø!
Konkurrencer og indslag til lejrbålet
Bananasplit - I dit fjæs
En grimasse der kan passe
Kinesisk hvisken ved lejrbålet
Telefonen - Gæt og grimasser
Telefonen - Tegn og gæt
fra 1 til 30
Fra isbjerg til isbjerg
Vrangen ud af cirklen
Op, ned, stop, start
På det rette sted i mørket
Riv papiret i stykker
Er der nogle der har en tier?
Forfilmen til mit liv
Hvor er du fra?
To sandheder og en løgn
Speeddating med en twist
Thorvaldsen på slap line
Klappeleg - Lucky Luke
Spil med papir og blyant
Spil. Simple og anderledes
TEMA. Ideer med en rød tråd
Ballonstafet - Tegn et ansigt
Et brag af en quiz
En klemme på hinanden
En klemme på Robinson
Klemmeleg med bind for øjnene
Ulveleg - Adlyd Baloo
Temaet Mærker og duelighedstegn
Trække pind - Spejderstav
LØB - Et Julemysterium - LØB
+ Nogle har saboteret værkstederne på julemandens gård, der hvor de laver alle gaverne. Kan i hjælpe julemanden og finde ud af hvem?
Løbet består af 7 levende poster. Hver post tager mellem 5 – 10 minutter. I kan sagtens undlade en post.
På julemandens værksted er der altid travlt. Julen har stadig stor opmærksomhed, selvom den er blevet lidt for kommerciel. Den har også overskygget de andre højtider hvilket både er godt og dårligt. Julemandens hjælpere arbejder derfor altid på højtryk i deres værksteder 364 dage om året på julemandens gård på Grønland.
Alt har foregået planmæssigt i år, men pludselig er der sket en række uheldige hændelser i værkstederne som har sænket produktionen af julegaver og ligefrem været skyld i ulykker, hvor der har været nisser involveret. Derfor er julemandens hjælpere - nisserne blevet urolige og kræver at hændelserne bliver undersøgt. Nisserne mener ligefrem at det kan være en og samme person som står bag ulykkerne i værkstederne.
Derfor har julemanden tilkaldt hjælp udefra. Privatdetektiver er derfor hyret til at hjælpe med at finde den/de skyldige, hvis der overhovedet er nogle. Privatdetektiverne skal besøge de forskellige nisseværksteder for at finde spor i sagen og måske finde de skyldige.
Værkstederne er levende poster, hvor postansvarlig har en eller få korte monologer. Posterne bør selvfølgelig være klædt ud. Find selv på andre eller flere poster/værksteder så de passer bedre til jeres deltagere.
Monologerne/dialogerne på posterne er selvfølgelig bare vejledende. Monologerne skal være naturlige for posten, så de passer naturligt ind i det samspil, der er med de hold der kommer på posten.
Plottet.(Afsløres ikke for deltagerne)
Plottet er "selvfølgelig" at det er påskeharen, der er den skyldige. Men hvorfor?
Påskeharen er blevet godt og grundigt jaloux på julemanden, da julemandens højtid bliver fejret mere end påskeharens. Derfor har påskeharen udtænkt en snedig plan for at ødelægge julen. Deltagerne skal som detektiver selvfølgelig finde gerningsmanden og stoppe ham – beviserne fremtræder indirekte på posterne men burde pege på påskeharen. Løbet slutter med at julemanden befries da han under løbet, ubemærket, bliver kidnappet af påskeharen. Julemanden er dog overbærende og alle fejrer påskeharen som afslutning på løbet.
Påske: Kyllinger, æggeskaller, knurhår, plys, harelort, påskeris, æg, gule fjer, gækkebrev.
Post 1 – Velkommen til julemandens hjem.
Julemanden: ”Velkommen agenter og detektiver.
Alt har foregået planmæssigt i år, men pludselig er der sket en række uheldige hændelser i værkstederne som har sænket produktionen af julegaver og ligefrem været skyld i ulykker, hvor der har været nisser involveret. Derfor er julemandens hjælpere - nisserne blevet urolige og kræver at hændelserne bliver undersøgt. Nisserne mener at det kan være en og samme person, som står bag ulykkerne i værkstederne.
Det er derfor jeres opgave at undersøge hændelserne på de forskellige værksteder. Nisserne og jeg selv vil selvfølgelig være behjælpelig med opklaringsarbejdet. På forhånd tak.”
Julemanden fortsætter: ”Åhh…. Ja. Inden jeg glemmer det! Vi er moderne nisser. I kvasten på alle nissernes huer sidder der en chip, så vi kan se hvor alle på gården er. Derfor skal i ligeledes have en nissehue på når i bevæger jer rundt på gården.
Alle skal have lavet en nissehue, hvis de ikke allerede har en på.
Alle deltagere kan skrive deres navn på hvert deres stykke julepynt, som de sættes på deres tøj.
Udklædning. Nissehuer, og/eller materialer til at lave nissehuer eller julepynt med.
Holdene fordeler sig derefter rundt i værkstederne. Og løbet på posterne 2-6 starter.
Post 2 – boldværkstedet.
En nisse modtager holdet. Nissen er overboldfabrikantnisse
Overboldfabrikantnisse: ”Nisserne i boldværkstedet er meget sløje og syge. Hver middag får alle nisserne deres grød og en juleøl. Portionerne bliver fordelt nede i køkkenet og delt ud til de forskellige værksteder. Det kunne tyde på at nogle har forgiftet mine bold-fabrikant-nissers grød, så de er blevet syge og ikke kan arbejde. De har fået nogle underlige udslæt i hele hovedet. I kan selv se efter!”
I boldværkstedet ligger der en eller to syge nisser men sorte prikker i hele ansigtet. Prikkerne er en morsekode, som holdet skal løse.
Koden lyder: Mit navn det står med(resten er utydeligt og kan ikke tydes)
Hvis holdet spørger efter en morsenøgle. Så får de udleveret en. Nisserne har jo fået at vide at de skal være behjælpelige…….
Overboldfabrikantnisse afslutter posten: ”Mange tak. Underligt at udslættet i nissernes ansigt var et skjult budskab. Måske i skal lede videre i køkkenet eller et af de andre værksteder”.
Post 3 – Køkkenet
En nisse modtager holdet hun er grødkoger af 1. grad og overgrødmester i køkkenet.
Overgrødmesteren: ”Jeg ved endnu ikke om i har været i boldværkstedet? Nisserne i boldværksteder er øjensynligt blevet forgiftet af min grød ………………sikke noget vrøvl.
Jeg har gemt gryderne fra boldværkstedet, så kan I måske se om der noget usædvanligt ved min grød ud over at det er en førsteklasses gourmetgrød.” Hvis I finder noget i grøden vil jeg godt vide hvad det er.
Holdet får udleveret en gryde(eller flere små) med grød. Holdet skal se hvad der er galt med  portionen/ portionerne af grøden.
I en portion grød ligger der få små stykker runde saltlakridser (Det kan være gajoler eller saltbomber.) Holdet kan vælge at tilkalde overgrødnissen eller selv smage på grøden. – Holdet skal overbevises om at det er dyrelort der er i gryden.
Overgrødmesteren: ”LOOORT i min grød. Hvordan kan det gå til. Grøden kommer godt nok ud for at stå i en høkasse, men de skulle være umulige for dyr at komme i dem. Men hvad er det for et dyr?
Vi har kun få dyr her omkring julemandens gård. Sneharer, isbjørn, moskusokser og ryler. Hvilket dyr tilhører lorten?”
Holdet skal lege gæt en lort. De skal sammenligne ”lorten i grøden”(lakridskuglen) med en dyrelort. Holdet skal komme frem til at det kan være en snehare, som har lagt en lort i grøden.
Overgrødmesteren er selvfølgelig behjælpelig igen. Hvis holdet ikke lige ved, hvordan en moskuslort ser ud, så har Overgrødmesteren en dyrebog til lejligheden, hvor man kan se dyrene og deres lort.
Gryder med risengrød, lakrids. Bog med dyr og lort, som er lavet til lejligheden. Udklædning.
Post 4 – Malerværkstedet
Overmalernissen: ”En og anden har saboteret vores maling og har skrevet graffiti i værkstedet. Alt vores maling er blevet blandet så det meste er blevet gult. Der er skrevet med store bogstaver hen over en af væggene”. teksten: ”Nisser nogle kyllinger, som jeg ikke kan lide”
Overmalernissen fortsætter: ”Vi har fundet gerningsmandens pensel, men den er ikke fra vores værksted. Vi bruger sorte hår i vores pensler hårene i denne pensel er lyse” men det vigtigste for os er at have forskellige farver maling. Kan i hjælpe os med at blande noget nyt.”
Bland så mange farver i kan ud fra de tre grundfarver.  Overmalernissen kommer med et billede af en regnbue og noget farve. Kan i blande jer frem til alle farverne i regnbuen. I kan evt. bruge farvet saftevand. Se om i kan blande farverne med.
Alternativt kan holdene klippe julepynt til at dække graffitien på vægen.
Farvede væsker, ting til juleklip og klister, pensel med lyse hår. Udklædning.
Post 5 – Snedkerværkstedet.
Over-Snedker-nissen modtager holdet. Han ser meget træt ud.
Over-Snedker-nissen: ”Her har der også været nogle på spil. Her i Snedkerriet, hvor vi laver alle trætingene til julegaverne, har vi en stor udsugning, som suger alle træspånerne ud af værkstedet. Den er uundværlig, da der kommer rigtigt mange spåner når vi snitter, høvler og saver, men nu er udsugningen stoppet. Kan i ikke se om i kan finde ud af hvad der er galt?”
Holdet skal finde ud af hvad der sidder i snedkeriets udsugning.
Holdet skal kravle igennem udsugningen. Holdene kan kravle gennem en bane, som meget fint kan laves som en tunnel. Deltagerne har bind for øjnene, da der ikke er lys inde i ”udsugningen”. På gulvet af banen ligger der fjer(det kan også være æggeskaller) og ikke andet. Deltagerne Skal have bare hænder når de kravler igennem banen, så de kan mærke fjerene.
Deltagerne mærker sig frem til fjerene og nogle har sikkert taget nogle med ud af ”udsugningen”. Konklusionen må selvfølgelig være at ”udsugningen” er stoppet af gule fjer og dun, hvilket jo er virkeligt underligt når de ikke har fjer i værkstedet opg ikke burde være i vækrstedet.
Over-Snedker-nissen: ”Det var ved min nissehue underligt. Vi bruger jo slet ikke fjer i værkstedet, så de burde slet ikke være i udsugningen. Vi må se at få dem ud, det skal vi nisser nok selv klarer. Jeg håber at gule fjer er et vigtigt spor i at finde de skyldige, så vi kan få stoppet ham eller dem. Mange tak for hjælpen.
Der laves en lille labyrint/bane som holdets deltagere kan kravle igennem. Bind for øjnene. Gule fjer.
Post 6 – Nissetech
Guld-Diplom-robot-fabrikant-nisse af første grad modtager holdet. Eller han ligger nærmere gemt bag et bord. Han ser noget bange ud.
Guld-Diplom-robot-fabrikant-nisse af første grad: Hej jeg er Guld-Diplom-robot-fabrikant-nisse af første grad. Her i dette værksted laver vi moderne legetøj robotter, fjernstyrede biler og den slags. Men den er helt gal! Der er en som har lavet en stor ondskabsfuld juledræberrobot som hærger vores elskede værksted, så vi ikke tør at gå derind. I MÅ Hjælpe!
Guld-Diplom-robot-fabrikant-nisse af første grad fortætter:” Kan i ikke fange den. Måske giver det jer vigtige spor i jeres opklaringsarbejde!”
Holdet skal fange juledræberrobotten, så det er sikkert for robot-fabrikant-nisserne at vende tilbage til deres værksted. Inde i værkstedet går der en stor juledræberrobot rundt med en økse og hugger i nogle store julegaver der ligger på jorden.
Juledræberrobotten: ”PIP, MIV, PIP, MIV, DØD OVER JULEMANDEN”
Juledræberrobotten går rundt og hugger til julegaverne med øksen.
Guld-Diplom-robot-fabrikant-nissen af første grad siger: ”Kan i ikke fange den med disse her”
Guld-Diplom-robot-fabrikant-nissen af første grad giver holdet tre lassoer, som de nu skal fange robotten med. Alle lassoerne skal sidde omkring robotdræbernissen og fastgøres til tre stolper, så robotdræbernissen ikke kan bevæge sig. Juledræberrobotten går indenfor et afgrænset område, som holdet ikke må gå på når de kaster med deres lassoer.
Guld-Diplom-robot-fabrikant-nissen takker holdet, når de har løst opgaven.
Guld-Diplom-robot-fabrikant-nissen:”Jeg har aldrig oplevet noget lignende. Nu er robotten heldigvis under kontrol. Jeg håber i fandt vigtige spor til at løse mysterierne som har fundet sted i vores værksteder. Ellers bliver der aldrig julefred.”
Udklædning til Guld-Diplom-robot-fabrikant-nissen og robotten.  Juledræberrobotten skal helst være klædt ud som en stor ”metalharer”, lassoer, tomme pakker, økse.
Post 7 - Afslutning
Når alle hold har været på de øvrige 6 poster, så kaldes alle holdene sammen så de kan sammenholde beviserne. Julemanden ser dog noget anderledes ud end han gjorde i starten af løbet. Han har pludselig fået lange ører (Det er påskeharen som er klædt ud som julemand). Holdene fremlægger beviserne. De burde jo pege mod påskeharen, hvilket gør ”påskeharen sur og gal, så han mister besindelsen og ender med at råbe:
Påskeharen: ”Jeg har bortført julemanden” For derefter at stikke af.
En eller flere af nisserne fra værkstederne, som er til stede råber alle fortvivlet i kor:
Nisserne: ”Han har kidnappet julemanden. FANG HAM”
Opgave: holdene skal fange påskeharen og finde julemanden.
Den falske julemand(påskeharen) stikker af og løber en fast rute, som er markeret med chokoladepåskeæg, som ligger på jorden. Holdene fanger påskeharen og gøres opmærksom på sporene. Det kan igen være nisserne som henleder opmærksomheden.
Nisserne: ”Se alle de påskeæg, som ligger på jorden!”
Holdene skal nu følge resten af sporet og finde og befri julemanden, som sidder bundet på en stol.
Når julemanden er befriet, så takker han selvfølgelig sine befriere:
Julemanden: ”mange tak, hvem skulle have troet at min bedste ven påskeharen var jaloux på mig. Det er jeg selvfølgelig meget ked af, man bør ikke være jaloux på sine venner, men være glade på deres vegne, hvis de har succes.”
Påskeharen: ”Undskyld, Kan du tilgive mig”
Julemanden fortsætter: ”selvfølgelig kan jeg det. Man skal altid kunne tilgive, specielt sine venner.
Påskeharen: ”Tak og undskyld – Du er virkelig en god ven”
Julemanden kigger på påskeharen: ”Lad os afslutte denne dårlige spøg og blive de bedste venner igen. Lad os synge en rigtig ”påskesang”.
Alle synger en Julesang, hvor ordene som gør sangen til en julesang er byttet ud med ord som knytter sig til påsken.
Julemanden afslutter løbet med at ønske glædelig Jul og Påske til alle:
Udklædning til påskeharen(gerne med hvide knurhår – det forklarer penslerne med de hvide hår på post 4)  og julemanden, påskeæg, stol, reb, sangark med Påske(julesang) evt. juleknas til deltagerne.
Julesang som er blevet ”forpåsket”
Glade påsk’, dejlige påsk’,
kyllinger daler ned i skjul!
Hid de flyver med paradisgult,
hvor de ser, hvad for Gud er kønt,
lønlig iblandt os de går,
- lønlig iblandt os de går!
hellig sang med himmelsk lyd!
Det er kyllingerne, hyrderne så,
dengang påskeharen i reden lå,
evig er kyllingernes sang,
- evig er kyllingernes sang.
Fred på jord, fryd på jord,
påskeharen blandt os bor!
kyllingerne sjunger om haren så smukt,
han har Himmerigs dør oplukt,
salig er kyllingernes sang,
- salig er kyllingernes sang.
Salig æg, påske æg
Haren bringer til store og små
bud om ham, som i reden lå;
fryd dig, hver æg, han har lagt,
- fryd dig, hver æg, han har lagt!
Se posterne! Men det kan ikke understreges nok, hvor vigtig udklædning er for et rollespilsløb som dette.
3 til 7 og højst 5 hold. (1 hold pr. levende post)
Inde og ude. Se posterne!
Andre navne for legen:
Når der afvikles, især et rollespilsløb, så er det altid en god ide at de postansvarlige kender hele løbet og ikke bare deres egen post. En postansvarlig skal selvfølgelig koncentrere sig om sin egen post. Men som forberedelse til rollespilsløb er det en god ide at lade de postansvarlige vise hinanden, hvordan de vil facilitere deres post under løbet. Det skal ses som en kreativ proces hvor de postansvarlige kan komme med konstruktive input til hinanden. Det vil skabe en bedre sammenhæng mellem posterne og derved give en bedre oplevelse for løbsdeltagerne.
- Bliv i jeres roller, vær jeres roller.
- Vær tro mod plottet på løbet.
- Se jeres post som et lille skuespil. Øv det inden der kommer hold på posten.
- Hav styr på de materialer i skal bruge på løbet.